श्रीनगर एयरपोर्ट पर सेल्फी के लिए लोगों ने घेरा, कश्मीर में चल रही थी डंकी की शूटिंग
Shah Rukh Khan Shooting for Dunki in Kashmir: Spotted Among Fans at Srinagar Airport वीडियो में शाहरुख वहां से निकलने के लिए काफी मशक्कत करते हुए दिखाई दे रहे हैं
पठान की भारी सफलता के बाद, शाहरुख खान इन दिनों अपनी अपकमिंग फिल्म डंकी की शूटिंग के लिए कश्मीर में हैं। इसी बीच उन्हें श्रीनगर के एयरपोर्ट पर स्पॉट किया गया, जहां वह फैंस की भीड़ के बीच फंसे नजर आए।
वीडियो में शाहरुख वहां से निकलने के लिए काफी मशक्कत करते हुए दिखाई दे रहे हैं। वहीं कई लोग अपने मोबाइल फोन पर किंग खान का वीडियो रिकॉर्ड कर रहे हैं।
कैजुअल लुक में दिखे किंग खान 
एयरपोर्ट का ये वीडियो सोशल मीडिया पर तेजी से वायरल हो रहा है। इस दौरान किंग खान व्हाइट टी-शर्ट और कार्गो पैंट के साथ ब्लैक जैकेट में पहना हुआ है। इसी के साथ उन्होंने ब्लैक सनग्लासेस भी लग रखे हैं।
डंकी का वीडियो हुआ था लीक 
कुछ दिन पहले ही डंकी की शूटिंग के दौरान का एक वीडियो सोशल मीडिया पर सामने आया था, जिसमें किंग खान तापसी पन्नू के साथ नजर आ रहे थे।वीडियो में शाहरुख ब्लैक ट्राउजर और रेड जैकेट में स्पॉट हुए। वहीं, दूर से शूट की गई इस वीडियो में तापसी ब्लू डेनिम- व्हाइट जैकेट पहने नजर आई थीं।
22 दिसंबर को रिलीज होगी डंकी
फिल्म डंकी में शाहरुख खान के साथ तापसी पन्नू, विक्की कौशल, बोमन ईरानी और सतीश शाह भी लीड रोल में नजर आने वाले हैं। ये फिल्म 22 दिसंबर 2023 को सिनेमाघरों में रिलीज होगी। इस फिल्म का फैंस बेसब्री से इंतजार कर रहे हैं।
डंकी के अलावा शाहरुख बॉलीवुड स्टार सलमान खान की फिल्म टाइगर 3 में कैमियो करने वाले है। वहीं किंग खान एटली की अपकमिंग एक्शन फिल्म जवान में दिखाई देंगे, जिसमें नयनतारा, विजय सेतुपति, सान्या मल्होत्रा, प्रियामणि और सुनील ग्रोवर भी शामिल हैं।